Angel Cara

D'Angel Cara, gebuer ëm 1999 als Cara Anna Wagner, ass eng lëtzebuergesch Pop-Sängerin. Hir Musek fält an de Genre vum Alternative Pop an dem Dark Pop.wort.lu: Die luxemburgische Sängerin Angel Cara „will mit Tabus brechen“ vum Nora Schloesser (21. Dezember 2022)

 Liewen 

Der Angel Cara hir Mamm ass Italieenerin a kënnt aus der Regioun Emilia-Romagna. Si selwer ass zu Zolwer opgewuesswort.lu: Luxemburger Miss-Hoffnung (24. November 2018) an huet am Alter vu siwe Joer ugefaange Solfège a méi spéit Cello a Piano am Escher Conservatoire ze léieren.lessentiel.lu: «Écrire me permet de relâcher un peu la pression» (8. Juli 2021) Mat ëm déi 15 Joer huet si domat opgehalen, an der Schoul awer weider Theater a Musical gemaach.today.rtl.lu: Interview with newcomer Angel Cara vum Valeria Wiwinius (23. Maërz 2021)

Als Jugendlech huet si e puer Joer laang gemodelt. 2018 huet si beim internationale Modelconcours "Miss Europe Continental" zu Neapel matgemaach.

2019 koum mat Blood eng éischt Single vun der Angel Cara eraus. 2021, am Alter vun 22 Joer, huet si bei der Newcomerkompetitioun Screaming Fields matgemaach. Am selwechte Joer koum d'Single Forgiveness eraus, eng Zesummenaarbecht mam Tom Gatti,eldo.lu: Angel Cara - Forgiveness (9. Mäerz 2021) fir déi hiren deemolege Manager Navid Razvi e Clip am Hotel Mama Shelter um Kierchbierg gedréint huet. E puer Méint méi spéit gouf d'Lidd Beautiful verëffentlecht. Et ëmschreift d'Fassad, déi d'Sängerin sech vu Joer zu Joer opgebaut huet, an déi lues a lues bréckelt.eldo.lu: Angel Cara - Beautiful (17. Mee 2021)

Am Juni 2022 huet d'Angel Cara den Titel Sick of Me erausbruecht, den éischten Extrait vun der ugekënnegter EP. Den Tun Tonnar huet dat Lidd produzéiertQuell: Song Credits op Deezer. Den zweeten Extrait Dior Bag gouf vum Max Hochmuth produzéiert.eldo.lu: Nei Single vum Angel Cara (7. Juli 2022) D'EP Music to Cry To mat sechs Titele koum de 26. September 2022 op de Maart. D'Sängerin hat bal zwee Joer doru geschafft.eldo.lu: Angel Cara - Music To Cry To  (26. September 2022)

Am Abrëll 2023 war d'Angel Cara zesumme mam Irem ee vun de Opener vum Concert vum Chaild an der Kulturfabrik. Am Juni ass si bei den Escher Francofolies an am August um e-Lake Festival opgetrueden.lequotidien.lu: Le Femme, Angel Cara, Miet… La programmation des Francofolies d'Esch s’étoffe vum Jérémie Nadé (3. Februar 2023)eldo.lu: e-Lake festival (27. Juli 2023)

Den 1. September 2023 hunn d'Angel Cara an den Chaild hiren Duett Kiss Me While U Can virgestallt. Deen Dance-Pop-Titel gouf vum Tun Tonnar produzéiert a vum Tom Gatti gemastert.eldo.lu: Angel Cara & CHAiLD "kiss me while u can"  (30. August 2023)

 Discographie 
 EP 
 2023: Music to Cry To

 Singelen 

 2019: Blood
 2021: Forgiveness
 2021: Beautiful
 2021: One Day
 2022: Sick of Me
 2022: Dior Bag
 2023: Snowflakes
 2023: Kiss Me While U Can 

 Um Spaweck 

 Diskographie op rateyourmusic.com

Kategorie:Lëtzebuergesch Sänger
Kategorie:Popsänger